62020TO0771_INF
Unionin yleisen tuomioistuimen määräys (yhdeksäs jaosto) 10.11.2021 – KS ja KD vastaan neuvosto ym.
(asia T-771/20)
(Vahingonkorvauskanne – Yhteinen ulko- ja turvallisuuspolitiikka – Eulex Kosovo -operaatio – Toimivallan selvä puuttuminen)
Yhteinen ulko- ja turvallisuuspolitiikka – Unionin tuomioistuinten toimivalta – Vahingonkorvauskanne – Kanne korvauksen saamiseksi vahingosta, joka on väitetysti aiheutunut kantajille neuvoston, komission ja Euroopan ulkosuhdehallinnon (EUH) toimista ja laiminlyönneistä – Poliittiset tai strategiset kysymykset, jotka liittyvät unionin operaation toimintojen, prioriteettien ja resurssien määrittelemiseen – Soveltamisalan ulkopuolelle jääminen
(SEU 24 artiklan 1 kohdan toinen alakohta ja SEU 40 artikla; SEUT 263, 265, 268 ja 275 artikla; neuvoston yhteinen toiminta 2008/124)
(ks. 28–33 ja 39–42 kohta)
Aihe
SEUT 268 artiklaan perustuva vaatimus saada korvausta vahingosta, joka on väitetysti aiheutunut kantajille neuvoston, komission ja Euroopan ulkosuhdehallinnon (EUH) eri toimista, kun on pantu täytäntöön Kosovossa toteutettavasta Euroopan unionin oikeusvaltio-operaatiosta, EULEX KOSOVO, 4.2.2008 hyväksyttyä neuvoston yhteistä toimintaa 2008/124/YUTP (EUVL 2008, L 42, s. 92), ja erityisesti kun on tehty tämän operaation aikana tutkimuksia, jotka liittyvät kantajien perheenjäsenten katoamiseen ja murhaan, jotka tapahtuivat vuonna 1999 Pristinassa (Kosovo)
Ratkaisu
1)
Kanne hylätään sillä perusteella, että unionin yleisellä tuomioistuimella ei selvästi ole toimivaltaa tutkia sitä.
2)
KS ja KD vastaavat omista oikeudenkäyntikuluistaan ja heidät velvoitetaan korvaamaan Euroopan unionin neuvoston ja Euroopan komission oikeudenkäyntikulut.
3)
Euroopan ulkosuhdehallinto (EUH) vastaa omista oikeudenkäyntikuluistaan.